Diari Oficial de la Generalitat Valenciana


Sumari del DOGV 4358, del 16-10-2002 (2002/10599)

Informació pública de l'alternativa tècnica de programa d'actuació integrada per al desplegament de la unitat d'execució en sòl urbà c/ de l'Aglà, integrada per avantprojecte d'urbanització.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4358

Data del DOGV
:   16-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10787


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica de programa d'actuació integrada per al desplegament de la unitat d'execució en sòl urbà c/ de l'Aglà, integrada per avantprojecte d'urbanització. [2002/X10907]
  
Esta Alcaldia'Presidència per Resolució de data 20 de setembre de 2002, ha resolt:
  
Primer. Sotmetre al tràmit d'informació pública l'alternativa tècnica de programa d'actuació integrada per al desplegament de la unitat d'execució en sòl urbà c/ de l'Aglà, integrada per: avantprojecte d'urbanització, pel termini de vint dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, amb remissió prèvia dels avisos previstos en l'art. 46.3 de la LRAU, sense que incidisquen en el còmput d'eixe termini qualssevol altres formes de publicitat que li puguen donar.
  
Segon. La present informació pública té caràcter de simultani concurs públic per a la selecció de l'urbanitzador, i s'hi podran presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques es presentaran durant els cinc dies següents al venciment del termini anterior.
  
Quart. Estos terminis quedaran prorrogats per vint dies addicionals, si durant els deu primers d'informació pública, cap persona es comprometera de presentar una alternativa tècnica substancialment distinta a la inicial i en prestarà caució i la pròrroga esmentada s'anunciarà al tauler d'edictes de l'Ajuntament i es comunicarà als qui, per desconèixer-la, hagueren presentat pliques prematurament.
  
Cinquè. L'acte d'obertura de pliques es realitzarà en la data hàbil següent a la conclusió del termini per a presentar-les. Si este dia fóra dissabte, s'ajornarà fins el dilluns següent.
  
Sisè. Sotmetre, simultàniament, a informació pública el projecte de reparcel·lació de la unitat d'execució en sòl urbà c/ de l'Aglà, pel termini de vint dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultània en el Diari Oficial de la Generalitat Valenciana, amb remissió prèvia dels avisos previstos en l'art. 46.3 de la LRAU.
  
Durant el termini esmentat es podran formular les al·legacions que els convinguen segons dret als particulars.
  
Setè. L'expedient estarà de manifest i podrà consultar-se a les oficines tècniques municipals de l'Ajuntament de Benissa, en dies i hores hàbils.
  
Vuitè. Notifiqueu el present acord als regidors de la Corporació municipal, de conformitat i als efectes prevists en l'art. 46.3 de la LRAU.
  
Novè. Remetre avís amb el contingut de l'edicte al domicili fiscal dels qui consten al cadastre com a titulars de drets afectats per l'actuació proposada
  
Deu. Sol·licitar del Registre de la Propietat de Calp, certificat registral de domini i càrregues de les finques incloses en la unitat d'execució objecte de reparcel·lació.
  
Onze. L'adjudicació del programa que s'hi realitze, s'efectuarà amb els condicionants o les modificacions que, si fa el cas, acorde l'Ajuntament de Benissa.
  
Cosa que fem pública en compliment del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.